ଖୋର୍ଦ୍ଧାଃ ମାରଣାସ୍ତ୍ରରେ ଆକ୍ରମଣ କରି ତହସିଲ କର୍ମଚାରୀଙ୍କ ଘରୁ ଲକ୍ଷାଧିକ ଟଙ୍କାର ସୁନାଗହଣା ଲୁଟ୍ । ବେଗୁନିଆ ପୋଷ୍ଟ ଅଫିସ କୁସୁପଲ୍ଳା ତହସିଲ କର୍ମଚାରୀ ରମେଶ ଦଳେଇ ଘରୁ ଏହି ଲୁଟ ହୋଇଛି । ୪ରୁ ୫ ଜଣ ମୁଖା ପିନ୍ଧା ଯୁବକ ଘରେ ପଶି ରମେଶଙ୍କ ସ୍ତ୍ରୀକୁ ଭୟଭୀତ କରିବା ସହ ହାତଗୋଡ ବାନ୍ଧି କୋଠରୀ ଭିତରେ ବନ୍ଦ କରିଦେଇଥିଲେ । ପରେ ଦୁବୃର୍ତ୍ତ ମାନେ ସୁନା ଲୁଟି ନେବାବେଳେ ଘରକୁ ଟିଉସନ କରିବାକୁ ଆସିଥିବା ଶିକ୍ଷକ ଏହାକୁ ବିରୋଧ କରିଥିଲେ । ତେବେ ଦୁର୍ବୃତ୍ତମାନେ ତାଙ୍କୁ ମଧ୍ୟ ଆକ୍ରମଣ କରିଥିଲେ । ଆହାତ ଟିଉସନ ଶିକ୍ଷକଙ୍କୁ ଖୋର୍ଦ୍ଧା ଜିଲ୍ଲା ଡାକ୍ତରଖାନା ସ୍ଥାନାନ୍ତର କରାଯାଇଛି । ଖବର ପାଇ ବେଗୁନିଆ ପୋଲିସ ଘଟଣାସ୍ଥଳରେ ପହଞ୍ଚି ତଦନ୍ତ ଜାରି ରଖିବା ସହିତ ସାଇଣ୍ଟିଫିକ୍ ଟିମର ସହାୟତା ଲୋଡିଛନ୍ତି ବୋଲି ଥାନା ଅଧିକାରୀ କହିଛନ୍ତି ।
